Title: ClassDojo
Course: Spletišče kot razredno središče / P1 > Section: Delo v spletni učilnici

ClassDojo

ClassDojo je digitalna spletna učilnica, ki je prirejena za mlajše šolarje. Povezuje lahko učitelja z učencem, učitelje med seboj, hkrati pa tudi družine. V spletišču lahko učitelj uporablja funkcije kot so fotografije, videoposnetki, sporočila, klepet, druga gradiva. Učitelj se lahko v orodje vpiše s svojim elektronskim naslovom.

V orodju lahko učitelj najde že narejene videoposnetke in učne liste, ki jih lahko uporabi pri pouku, ideje za izvajanje pouka, spletno učilnico, portfolijo za vsakega učenca, orodja kot so oblikovanje skupin, odštevalnik časa, glasbo, merilnik hrupa in igrico Dojo island.

Prijava

Učitelj lahko v orodju ustvari svoj razred tako, da klikne na »New class«.

V svojem razredu preprosto doda učence z imenom in priimkom.

Za učence

Prijava za učence je zelo preprosta. Učitelj jim lahko pošlje povezavo, lahko pa samo skenirajo qr kodo. Zanimivost: Preden se učenci povežejo, so njihove ikone jajca, ko pa vstopijo v učilnico, pa se spremenijo v pošastkote.

Kode najdete v razdelku Options in Students login.

Učitelj lahko posameznemu učencu deli točke za opravljena dobra dela. Lahko pa jih podeli tudi celotnemu razredu.

Učitelj lahko učencu v razdelku Portfolios določi naloge, ki jih zapiše sam, doda datoteke, mu postavi vprašanje. V orodju pa lahko najde veliko predlog za naloge/uganke. Naloge lahko zastavi posameznim učencem ali vsem skupaj.

Big ideas

Naloge najdete v razdelku Big ideas.

Naloge/uganke so v obliki videoposnetkov in sicer v angleščini. Učenci si ogledajo videposnetek, učitelj jim ga lahko sproti prevaja. V nalogi je možno več rešitev, po vsaki nalogi sledi diskusija. V orodju je velika zbirka nalog in učence pripravi do tega, da razmišljajo o moralnih dilemah, o financah, o trajnostnem razvoju, obnašanju, itd …

Class Story

V razdelku Class story je glavna stran razreda, ki spominja na stran na socialnih omrežjih. Tam lahko učitelj nalaga objave, fotografije, lahko oznani dogodek, učenci pa lahko komentirajo, všečkajo objave. Na tak način se lahko v varnem okolju naučijo uporabe socialnih omrežji.

Orodja

V orodju pa najdete tudi številna orodja kot je merilec hrupa, oblikovalec skupin, odštevalnik časa …

Dojo Island

V orodju pa je tudi Dojo Island, kjer otroci lahko sodelujejo med seboj in gradijo različne stvari. Na strani najdete tudi izzive, ki jih morajo učenci zgraditi. Stran je precej podobna Minecraftu, vendar malo lažja različica.

Video vodič: ClassDojo

ClassDojo