Title: DRUGE APLIKACIJE
Course: Spletišče kot razredno središče / P1 > Section: Delo v spletni učilnici

Druge aplikacije

MS Teams ima že v samo aplikacijo vgrajene številne druge aplikacije, ki jih učitelj lahko uporabi, kot je recimo Nearpod. Prednost tega je, da se učencem ni potrebno vpisovati v Nearpod, temveč se vpišejo samo v aplikacijo Teams. Tega lahko v Teamse naložite na enak način kot smo prej Whiteboard. V kanalu v zgornjem meniju kliknete na plus in poiščete aplikacijo, ki jo želite.

Flipgrid

Flipgrid je orodje, s katerim učitelj pridobi mnenje, razmišljanje učencev, njihovo predznanje ali pa odgovore na vprašanja v obliki videa ali snemanja zvoka.

Primer: Učitelj bo za pogovor o revščini uporabil Flipgrid in učencem postavil vprašanje: Ali mislite, da se revščina pozna pri učnem uspehu? Zakaj da ali zakaj ne? Lahko jim postavi zapleteno miselno uganko, učenci pa morajo v Flipgridu pojasniti svojo rešitev.

Učenci lahko odgovor posnamejo s kamero ali snemalnikom zvoka. Učitelj lahko določi, če lahko učenci pogledajo vse videoposnetke in dovoli komentarje.