Title: Vse o spletnem tečaju
Course: Spletišče kot razredno središče / P1 > Section: 🪴 Splošno

Kaj moram vedeti pred začetkom tečaja?

SPLOŠNO

V prvem delu delavnice boste odkrili, kako lahko Microsoft Teams postane vaša digitalna učilnica, ki je prijazna za mlajše učence ter kako ustvariti varno in interaktivno okolje za prve korake učencev v digitalnem svetu. Skozi osnove uporabe Teamsa in drugih orodij, ki so del MS Teams, boste izvedeli, kako omogočiti varno izmenjavo informacij, kako približati branje otrokom, kako pripraviti obrnjeno učilnico ter kako spodbujati pogovore o čustvih.

V drugem delu pa boste spoznali spletno digitalno spletišče, ki je podobno MS Teams in vam lahko služi kot alternativa temu orodju, to je ClassDojo.

Potek izobraževanja

Izobraževanje obsega 3 stopnje.

Prva: Srečanje v živo. Na izobraževanju boste udeleženci spoznali orodja znotraj spletne učilnice MS Teams in Class Dojo. Orodja boste preizkusili in spoznali praktične primere uporabe.
časovni obseg: 8 ur

Druga: V drugi fazi boste udeleženci opravljali naloge v spletni učilnici. Naloge zajemajo uporabo orodij, ki jih boste spoznali na srečanju v živo. Namen teh nalog je, da jih preizkusite z učenci.
časovni obseg: 6 ur

Tretja: Udeležba na videokonferenčnem srečanju, kjer boste udeleženci poročali o svojem delu, izmenjavali izkušnje in reševali morebitne težave.
časovni obseg: 2 uri

Vsak udeleženec tečaja mora najprej sodelovati v izobraževanju v živo. Na tem izobraževanju boste spoznali različna orodja, ki jih boste kasneje praktično preizkusili pri delu z učenci ali drugimi učitelji. V spletni učilnici boste nato reševali naloge, ki bodo vključevale uporabo teh orodij. Skupno boste morali oddati 7 nalog ter sodelovati v Forumu Izmenjava izkušenj.

Za delo v spletni učilnici je predvidenih 6 ur in 2 uri videokonferenčnega srečanja.

Pomembne informacije

- Natančno preberite terminski načrt, ki ga moderator objavi v forumu obvestil.
- Za uspešen zaključek tečaja se morate udeležiti izobraževanja v živo, opraviti vse naloge in se priključiti v videokonferenčno srečanje.
- Podrobna navodila so zapisana pri nalogah.

O poteku dela vas v forumu obvešča moderator spletnega tečaja.

Pogoji in načini za dokončanje

Po uspešno opravljenih vseh obveznostih prejmete v svoj profil značko. Potrdilo boste dobili iz sistema KATIS.

Aktivnosti, ki jih morate zato opraviti, so naslednje:

  - pregledati vsa gradiva,
  - opraviti aktivnosti in naloge v posameznih poglavjih,
  - oddati naloge, ki so zapisane v skladu z navodili,
  - izpolniti evalvacijo v sistemu KATIS.

Kaj vse morate opraviti v posameznem tednu, je podrobno opisano znotraj aktualnega tedna.

Pomen in načini zaključevanja aktivnosti

Aktivnost je uspešno zaključena, ko imate ob posamezni dejavnosti ali viru zeleno oznako s kljukico.

Zaključevanje na desni strani ob aktivnostih opredeljuje:
  - ali ste določeno aktivnost opravili,
  - ali ste jo opravili uspešno ali ne.

Kdaj se pojavi zelena oznaka s kljukico je odvisno od nastavitev:
  - Lahko se pojavi samodejno, ko opravite določeno aktivnost.
  - V določenih primerih mora naloge pogledati moderator spletnega tečaja.
  - Nekatere aktivnosti si lahko, kot opravljene označite sami.
  - V primeru, da aktivnosti še niste opravili, je oznaka siva.

- V nekaterih poglavjih je določeno različno zaključevanje aktivnosti. Pri ročnem zaključevanju si aktivnost, ko jo opravite, označite sami. En klik v siv pravokotnik z napisom Označi za opravljeno, označi aktivnost kot opravljeno. Ponoven klik pa označi dejavnost kot neopravljeno.
- Dejavnost lekcija se samodejno označi za opravljeno, ko pregledate vse strani lekcije.
- Pri aktivnostih, kjer je določenih več pogojev, morajo biti za dokončanje izpolnjeni vsi.

Znaki zaključevanja:

 | Ročno označevanje - ni še opravljeno.
 | Ročno označevanje - opravljeno.
 | Zahtevan ogled - ni še opravljeno.
 | Zahtevan ogled - opravljeno.
 | Ni še opravljeno - aktivnost (lekcijo) je treba pogledati do konca.
 | Opravljeno.
 | Ni še opravljeno - pogoj je ocena.
 | Uspešno opravljeno - pogoj je ocena.
 | Neuspešno opravljeno - pogoj je ocena.

Komunikacija na spletnem tečaju

- V množičnih spletnih prosto-dostopnih tečajih se srečuje množica različnih ljudi, zato je pomembno, da komunikacija in povratne informacije potekajo znotraj okvirov, ki so vsem sprejemljivi.
- Pomembno je, da smo v komunikaciji jasni, odprti, razumevajoči in potrpežljivi ter sprejemamo različne ideje in rešitve.
- Kritičen pogled je vedno dobrodošel, vendar zapisan v prijateljskem in konstruktivnem ozračju; kritiko naj vedno spremlja konkreten predlog o tem, kako bi lahko stvar izboljšali, pri čemer upoštevamo možnosti in okoliščine učitelja, ki mu dajemo povratno informacijo.
- Naše delo v tečaju je soodvisno, tako kot smo mi odvisni od dela drugih, so tudi drugi odvisni od naših pravočasno oddanih nalog in povratnih informacij. Bodimo torej obzirni drug do drugega in pravočasno opravimo delo, ki je osnova za aktivnosti drugih udeležencev.
- Nikakor ni nujno, da se vsi vedno strinjamo, toda nestrinjanje izrazimo spoštljivo,  tako da ne bo osebno ali žaljivo. Skupnost, katere člani se počutijo neprijetno ali celo ogroženo, ne more biti produktivna. Učitelji smo skupnost strokovnjakov, zato naj bo tudi naše obnašanje na spletu profesionalno, brez diskriminacije, grobih besed ali celo nadlegovanja in groženj.
- Smisel množičnih spletnih tečajev je v delovanju skupnosti, v deljenju znanja, idej in različnih pogledov – to je naša prednost, četudi se kdaj s kom ne strinjamo.

Odpoved naročnine in naročanje na forume

Odpoved naročnine in naročanje na forum si urejate sami.

Nekatere slike so iz drugega spletnega tečaja - pomen in postopek je enak za vse spletne tečaje.

- Naročnino v forumu odjavite s klikom na Odjavi naročnino na ta forum. V tem primeru objav ne boste dobivali po elektronski pošti.

Naročnine ne morete odjaviti, kjer je določena Prisilna naročnina, npr. Forum novic, obvestil.

- Na forum se naročite s klikom na Naroči se na ta forum. V tem primeru boste kopije vseh objav prejemali po elektronski pošti.

- Naročnino na posamezno razpravo lahko odjavite ali se nanjo naročite s klikom na gumb pod zapisom Naročite se.

- Prav tako se od posamezne razprave lahko odjavite ali nanjo naročite s klikom na Nastavitve desno nad razpravo.

- Naročnino lahko odjavite tudi preko elektronske pošte. V tem primeru se morate prijaviti v spletno učilnico.

Prikaz povezav za odjavo je odvisen od spletnega vmesnika za elektronsko pošto ali e-poštnega odjemalca, ki ga uporabljate.

- Po prijavi se vam odpre stran, kjer kliknete na gumb Nadaljuj.

Spremljanje tečaja na mobilnem telefonu

Tečaj lahko spremljate tudi na mobilnem telefonu z namestitvijo mobilne aplikacije Moodle.

Navodila za namestitev, prva prijava in spletna stran

- Navodila za mobilno aplikacijo Moodle - namestitev na telefon in prva prijava
- Spletna stran s prenosi mobilne aplikacije Moodle
- Posnetek zaslona spletnega tečaja, kot je viden na mobilnem telefonu:

Podpora na spletnem tečaju

V primeru težav vprašanje zastavite v forumu Kolegialna podpora.

Potrdilo in rok zaključevanja tečaja

Za pridobitev potrdila o sodelovanju na tečaju morate opraviti vse aktivnosti, ovrednotiti dodeljene naloge ostalih udeležencev in izpolniti evalvacijo, ki jo dobite v sistemu KATIS.

Potrdilo prav tako prejmete iz sistema KATIS po zaključku spletnega tečaja.

Ko se spletni tečaj zaključi, aktivnosti ni več mogoče opravljati.